CELEX: 32003D0470
Language: el
Date: 2003-06-24 00:00:00
Title: 2003/470/ΕΚ: Απόφαση της Επιτροπής, της 24ης Ιουνίου 2003, για την έγκριση ορισμένων εναλλακτικών μεθόδων για μικροβιολογικές δοκιμές σε κρέας που προορίζεται για τη Φινλανδία και τη Σουηδία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1928]

Avis juridique important

|

32003D0470

2003/470/ΕΚ: Απόφαση της Επιτροπής, της 24ης Ιουνίου 2003, για την έγκριση ορισμένων εναλλακτικών μεθόδων για μικροβιολογικές δοκιμές σε κρέας που προορίζεται για τη Φινλανδία και τη Σουηδία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1928]  

Επίσημη Εφημερίδα αριθ. L 157 της 26/06/2003 σ. 0066 - 0067

Απόφαση της Επιτροπήςτης 24ης Ιουνίου 2003για την έγκριση ορισμένων εναλλακτικών μεθόδων για μικροβιολογικές δοκιμές σε κρέας που προορίζεται για τη Φινλανδία και τη Σουηδία[κοινοποιηθείσα υπό τον αριθμό Ε(2003) 1928](Κείμενο που παρουσιάζει ενδιαφέρον για τον ΕΟΧ)(2003/470/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 95/409/ΕΚ του Συμβουλίου, της 22ας Ιουνίου 1995, σχετικά με τον καθορισμό των κανόνων για τις μικροβιολογικές δοκιμές που πρέπει να πραγματοποιούνται στο νωπό βόειο και χοίρειο κρέας που προορίζεται για τη Φινλανδία και τη Σουηδία(1), όπως τροποποιήθηκε από την απόφαση 98/227/ΕΚ(2), και ιδίως το πρώτο εδάφιο του τμήματος Γ του παραρτήματος,την απόφαση 95/411/ΕΚ του Συμβουλίου, της 22ας Ιουνίου 1995, σχετικά με τον καθορισμό, όσον αφορά τις σαλμονέλες, των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό κρέας πουλερικών που προορίζεται για τη Φινλανδία και τη Σουηδία(3), όπως τροποποιήθηκε από την απόφαση 98/227/ΕΚ, και ιδίως το πρώτο εδάφιο του τμήματος Γ του παραρτήματος,Εκτιμώντας τα ακόλουθα:(1) Eίναι ανάγκη να χρησιμοποιούνται ταχείες αναλυτικές μέθοδοι κατά τις δοκιμές για Salmonella spp. που πραγματοποιούνται σε νωπό κρέας και κρέας πουλερικών που προορίζεται για τη Φινλανδία και τη Σουηδία, λόγω της περιορισμένης διάρκειας διατήρησης αυτών των προϊόντων. Είναι συνεπώς σκόπιμο να δοθεί η δυνατότητα χρήσης ταχύτερων εναλλακτικών μεθόδων που παρέχουν ισοδύναμες εγγυήσεις με αυτές των μεθόδων που εγκρίνονται με τις αποφάσεις 95/409/ΕΚ και 95/411/ΕΚ.(2) Η επιστημονική επιτροπή για τα κτηνιατρικά μέτρα σε σχέση με τη δημόσια υγεία διατύπωσε γνώμη για τα κριτήρια αξιολόγησης των μεθόδων ανίχνευσης της σαλμονέλας στις 19 και 20 Ιουνίου 2002. Στη γνώμη αυτή, η επιτροπή συνέστησε μετά την επικύρωση των νέων εναλλακτικών μεθόδων να ακολουθείται επίσημη διαδικασία, προκρίνοντας τη διαδικασία του προτύπου ΕΝ/ΙSO 16140(4).(3) Η επιστημονική επιτροπή κατέληξε επίσης στο συμπέρασμα ότι οι διαδικασίες επικύρωσης, όπως περιγράφονται από τα όργανα τυποποίησης, συγκεκριμένα το γαλλικό οργανισμό τυποποίησης (AFNOR), την ένωση αναγνωρισμένων αναλυτικών χημικών (AOAC), την ευρωπαϊκή επιτροπή τυποποίησης (CEN), τον διεθνή οργανισμό τυποποίησης (ISO) και το σκανδιναβικό σύστημα επικύρωσης εναλλακτικών μικροβιολογικών μεθόδων (NorVal), είναι παρόμοιες σε γενικές γραμμές αλλά διαφέρουν ως προς κάποιες λεπτομέρειες.(4) Είναι σκόπιμο να ληφθεί υπόψη η γνώμη της επιστημονικής επιτροπής.(5) Το πρότυπο EN/ISO 16140 εκδόθηκε το 2002 και είναι ακόμα μικρή η εμπειρία από την εφαρμογή του προτύπου. Είναι συνεπώς ανάγκη να επιτραπεί, προσωρινά, η χρήση των μεθόδων που επικυρώνονται σύμφωνα με διαδικασίες επικύρωσης παρόμοιες με αυτές που περιγράφονται στο πρότυπο EN/ISO 16140. Η δυνατότητα αυτή θα πρέπει, εάν χρειαστεί, να επανεξεταστεί καθώς και οι σχετικές διατάξεις.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται η χρήση των ακόλουθων εναλλακτικών αναλυτικών μεθόδων κατά τις μικροβιολογικές δοκιμές που αναφέρονται στις αποφάσεις 95/409/ΕΚ και 95/411/ΕΚ:- μέθοδοι που έχουν επικυρωθεί σε σχέση με τις τελευταίες εκδόσεις του προτύπου ISO 6579(5) ή της μεθόδου αριθ. 71 της σκανδιναβικής επιτροπής για την ανάλυση τροφίμων (NKKL)(6) και πιστοποιηθεί από τρίτο μέρος σύμφωνα με το πρωτόκολλο της τελευταίας έκδοσης του προτύπου EN/ISO 16140,- αναμένοντας τα αποτελέσματα της εφαρμογής του προτύπου EN/ISO 16140, οι μέθοδοι που έχουν επικυρωθεί σε σχέση με τις ανωτέρω αναλυτικές μεθόδους και έχουν πιστοποιηθεί ότι παρέχουν ισοδύναμες εγγυήσεις σύμφωνα με τα πρωτόκολλα του γαλλικού οργανισμού τυποποίησης (AFNOR), του σκανδιναβικού συστήματος εναλλακτικών μικροβιολογικών μεθόδων (NordVal) ή της ένωσης αναγνωρισμένων αναλυτικών χημικών (AOAC).Η επικύρωση αυτών των εναλλακτικών μεθόδων περιλαμβάνει τη χρήση δειγμάτων κρέατος στις μελέτες επικύρωσης.Άρθρο 2Η παρούσα απόφαση υπόκειται σε αναθεώρηση εντός δύο ετών από την έκδοσή της, ώστε να ληφθεί υπόψη η αποκτηθείσα εμπειρία και η πρόοδος που συντελείται στον τομέα της επικύρωσης των εναλλακτικών μικροβιολογικών μεθόδων.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 24 Ιουνίου 2003.Για την ΕπιτροπήDavid ByrneΜέλος της Επιτροπής(1) ΕΕ L 243 της 11.10.1995, σ. 21.(2) ΕΕ L 87 της 21.3.1998, σ. 14.(3) ΕΕ L 243 της 11.10.1995, σ. 29.(4) EN/ISO 16140:2003: μικροβιολογία τροφίμων και ζωοτροφών - Πρωτόκολλο για την επικύρωση εναλλακτικών μεθόδων.(5) ISO 6579:2002: μικροβιολογία τροφίμων και ζωοτροφών - Οριζόντια μέθοδος για την ανίχνευση της Salmonella spp.(6) NMKL method No 71, 5. Ed., 1999: Salmonella. Detection in food.